stanford-oval/wikipedia huggingface dataset:
Subprime-kriisi
Ongelmayhtiöt > Merrill Lynch

14. syyskuuta 2008 Bank of America ilmoitti ostavansa subprime-kriisin vuoksi vaikeuksiin ajautuneen Merrill Lynchin. Kauppahinta oli 50 miljardia dollaria eli vajaat 35 miljardia euroa. Kauppa toteutui 1. tammikuuta 2009. Sen myötä Bank of America nousi JPMorgan Chasen ja Citigroupin ohi Yhdysvaltain suurimmaksi pankiksi.lähde?
Ongelmayhtiöt > Lehman Brothers

Yksi neljästä suuresta Wall Streetin investointipankista, Lehman Brothers hakeutui 15. syyskuuta 2008 Chapter 11 -menettelyn mukaiseen yrityssaneeraukseen. Se on suurin koskaan Chapter 11 -menettelyyn hakeutunut yritys. Lehman Brothersin kaatuminen tuli yllättäen, sillä pankki julkisti kesäkuussa 2008 ensimmäistä kertaa historiassaan tappiollisen osavuosikatsauksen.lähde?
Lehmanin tuhosta käynnistyi subprime-kriisin rajuin osa, jossa luottamuspulan synnyttämät rahoitusongelmat levisivät Wall Streetin pankkisektorin kautta maailman joka kolkkaan. Lehman Brothersin päästämistä konkurssiin on pidetty jälkikäteen suurena virheenä. Sittemmin viranomaiset ovat ottaneet aktiivisen roolin markkinoiden vakauttamisessa.
Ongelmayhtiöt > American International Group

Syksyllä 2008 johtava vakuutusyhtiö American International Group joutui likviditeettiongelmiin yhtiön luottokelpoisuusluokituksen laskemisen myötä. Yhtiö tarvitsi lisärahoitusta, ettei luokitus olisi laskenut lisää ja synnyttänyt entistä suurempaa rahoitusvajetta.lähde?
Yhdysvaltain keskuspankki myönsi 17. syyskuuta 2008 Yhdysvaltain valtiovarainministeriön tukemana AIG:lle 85 miljardin dollarin hätäluoton. Luoton vastikkeena Yhdysvaltain liittovaltio sai 79,9 prosenttia yhtiön osakkeista ja veto-oikeuden kaikkiin merkittäviin päätöksiin yhtiössä.
Ongelmayhtiöt > HBOS

17. syyskuuta 2008 Britannian johtava finanssikonserni Lloyds TSB teki ongelmiin ajautuneesta Halifax Bank of Scotlandista (HBOS) noin 12 miljardin punnan arvoisen ostotarjouksen.
Lloyds hallitsee oston myötä muun muassa noin 28 prosenttia Britannian asuntoluottomarkkinoista, ja 200 miljardin talletuksillaan noin puolta kaikista saarivaltion talletuksista. Yhdistymishanke ei olisi ollut käytännössä mahdollinen, ellei pääministeri Gordon Brown olisi luvannut ohittaa kilpailusäännöksiä.lähde?
Ongelmayhtiöt > Washington Mutual

Washington Mutual menetti tallettajiensa luottamuksen subprime-kriisin tapahtumien ja suurten alaskirjausten myötä. 15. syyskuuta 2008 alkaen tallettajat nostivat 10 päivän kuluessa pankista 16,7 miljardia dollaria. Seurauksena oli, että pankin likviditeetti laski alle tason, jolla toimintaa olisi voinut jatkaa. Lisärahoitusta ei ollut saatavissa, sillä yrityksen luottoluokitus oli pudotettu roskaluokkaan.lähde?
25. syyskuuta 2008 Yhdysvaltain liittovaltion säästöpankkivalvonnasta vastaava viranomainen OTS sulki pankin ja siirsi sen Yhdysvaltain talletussuojasta vastaavan viranomaisen FDIC:n haltuun. Pian sen jälkeen FDIC myi hätäkaupassa pääosan pankin toiminnoista JPMorgan Chaselle noin 1,9 miljardilla dollarilla. JPMorgan Chase osti aikaisemmin Yhdysvaltain keskuspankin (FED) tukemana Bear Stearnsin, joka oli keväällä 2008 subprime-kriisin ensimmäinen merkittävä uhri Wall Streetilla.lähde?
Washington Mutual -pankin kaatuminen on Yhdysvaltain historian suurin. Aikaisempi ennätys jäi taakse reilulla marginaalilla – WaMulla oli kaatumishetkellään 307 miljardin dollarin varat, kun ennätyksen edellisen haltijan, vuonna 1984 kaatuneen Continental Illinoisin varat olivat 40 miljardia.lähde?
Ongelmayhtiöt > AmeriBank

AmeriBankista tuli 19. syyskuuta 2008 12. yhdysvaltalaispankki, joka ajautui konkurssiin rahoituskriisin vuoksi. Osa sen varallisuudesta siirrettiin kahdelle muulle pankille. Kulut konkurssista arvioitiin noin 42 miljoonaksi dollariksi.
Ongelmayhtiöt > Goldman Sachs

The New York Timesin mukaan Goldman Sachs kärsi subprime-kriisissä erityisesti American International Group -episodista, sillä AIG oli Goldman Sachsin suurin kauppakumppani. Warren Buffettin luotsaama sijoitusjätti Berkshire Hathaway ilmoitti 23. syyskuuta 2008 investoivansa Goldman Sachsiin 5 miljardia dollaria. Sijoittajaguru Buffettin teko oli Goldman Sachsille mahdollisesti tärkeämpi luotettavuuden osoituksena kuin pelkkänä lisärahoituksena.
Morgan Stanleyn ohella Wall Streetin viimeinen investointipankki Goldman Sachs muuttui liikepankiksi syyskuussa 2008 päästäkseen käsiksi liittovaltion tarjoamaan lisärahoitukseen.lähde?
Ongelmayhtiöt > Morgan Stanley

Morgan Stanley muuttui Goldman Sachsin tavoin tavalliseksi liikepankiksi syyskuussa 2008 päästäkseen käsiksi liittovaltion tarjoamaan lisärahoitukseen. Morgan Stanleyn harjoittama investointipankkitoiminta perustui taattuun markkinarahoituksen saamiseen, jota ei enää katsottu mahdolliseksi entisessä laajuudessa. Japanilainen Mitsubishi UFJ Financial Group osti lokakuussa 21 prosentin osuuden yrityksestä.lähde?
Yritys säilytti kaaoksesta huolimatta tuloskuntonsa. Subprime-kriisin pahimman vaiheen keskellä Morgan Stanley julkisti 17. syyskuuta 2008 tilivuoden kolmannen neljänneksen tuloksensa (1,43 miljardia dollaria) heikenneen vain 3 prosenttia vuotta aikaisemmasta. Osakekohtainen tulos oli 1,32 dollaria (1,38 dollaria 2007). Markkinaennusteet odottivat osakekohtaisen tuloksen olevan puolet pienempi.
Ongelmayhtiöt > Fortis

Benelux-maissa toimiva Fortis sai 28. syyskuuta 2008 hätäapua. Belgian, Alankomaiden ja Luxemburgin viranomaisten kokoama pelastuspaketti on kooltaan 11,2 miljardia euroa. Belgian valtio antaa 4,7 miljardia euroa vastineeksi 49 prosentin osuudesta Fortisin Belgian pankkitoimintoihin, Alankomaat 4 miljardia ja Luxemburg 2,5 miljardia vastaavista osuuksista Fortisin Alankomaiden ja Luxemburgin pankkitoimintoihin. Fortis on tähän mennessä suurin subprime-kriisissä vaikeuksiin joutunut eurooppalaispankki.
Yrityksen maksuvalmiutta on epäilty, sillä sen taannoiseen ABN Amro-hankintaan kului 24,2 miljardia euroa. Fortis, Royal Bank of Scotland Group Plc ja Banco Santander SA ostivat ABN Amron 72 miljardilla eurolla juuri ennen subprime-kriisin alkamista vuonna 2007. Fortis aikoo myydä osuutensa ABN Amrosta, mutta ostajaa ei ole vielä tiedossa.
Ongelmayhtiöt > Bradford & Bingley

Bradford & Bingley oli syyskuun lopussa 2008 toinen subprime-kriisin aikana kansallistettu brittipankki. B&B oli saarivaltion yhdeksänneksi suurin asuntolainoittaja. Pankki päätyi lopulta Banco Santanderille.lähde?
Ongelmayhtiöt > Banco Santander

Espanjan suurin pankki Banco Santander SA osti brittipankki Bradford & Bingleyn talletusliiketoiminnan ja 200 toimipaikasta koostuvan konttoriverkoston. B&B-brandi jäi toistaiseksi käyttöön, mutta talletukset siirtyivät brittipankki Abbeyn haltuun, jonka Santander osti vuonna 2004. Kaupassa Santander maksoi 400 miljoonaa puntaa B&B:n 2,7 miljoonasta asiakkaasta, joilla oli yhteensä noin 21 miljardin punnan talletusvarat pankissa. B&B:n suurin ongelma, 41 miljardin punnan asuntolainakanta, ei kelvannut ostajille ja jäi valtion ongelmaksi. B&B:n hankinta vahvisti Banco Santanderin asemaa saarivaltiossa. Yritys oli ehtinyt ostaa jo aikaisemmin heinäkuussa brittiasuntolainoittaja Alliance & Leicesterin.
Ongelmayhtiöt > Hypo Real Estate

Saksalainen kiinteistöluottopankki Hypo Real Estate (HRE) ajautui vaikeuksiin sen vakavaraisuuden heikennyttyä. Sunnuntaina 5. lokakuuta 2008 Saksan hallitus päätti myöntää sille 50 miljardin tukipaketin. Samalla Saksan hallitus seurasi aiempaa Irlannin esimerkkiä ja ilmoitti takaavansa kaikki yksityistalletukset ilman ylärajaa.
Ongelmayhtiöt > Muita pankkeja

Muita Euroopassa vaikeuksiin ajautuneita pankkeja ovat belgialais-ranskalainen Dexia ja useat islantilaiset pankit kuten Glitnir, Landsbanki ja Kaupthing.lähde?
Lyhyeksimyynti

Kiivaasti säännöstelyä vastustavat pankinjohtajat alkoivat vaatia maaliskuun 2008 jälkeen shorttaajia (lyhyeksimyyjiä) kuriin. Viranomaiset kielsivätkin elokuussa väliaikaisesti lyhyeksi myynnin pankkiosakkeilla. Shorttaajat näkevät itsensä yhtiöiden laiminlyöntien paljastajina. Enron-skandaali alkoi shorttaaja Jim Chanosin havaintojen jälkeen.
Yhdysvallat kielsi rahoitusalan osakkeiden lyhyeksi myynnin kahdeksi viikoksi syyskuussa 2008. Britannia kielsi käytännön syyskuussa 2008 loppuvuodeksi.
Tuki

Yhdysvaltain valtiovarainministeriö koosti 20. syyskuuta 2008 julkaistun Reutersin uutisen mukaan 500–800 miljardin dollarin pelastuspakettia pankkikriisin hillitsemiseksi. Suunnitelma roskapankin perustamisesta kaatui Yhdysvaltain edustajainhuoneessa 29. syyskuuta 2008. Tämä sai Dow Jones-osakeindeksin laskemaan vajaat 7 % eli 777 pistettä, joka oli pisteissä kaikkien aikojen ennätyspudotus yhden päivän aikana. Roskapankkisuunnitelma meni lopulta läpi edustajainhuoneessa 3. lokakuuta 2008.
Yhdysvaltain valtiovarainministeri Henry Paulson kertoi G8-kokouksen yhteydessä Yhdysvaltain valtiovarainministeriön aikovan käyttää 700 miljardin dollarin roskapankkia myös finanssiosakkeiden ostamiseen.
Britannian pankkitukipaketti koostuu useista osista, mutta kokonaisuutena se on alustavasti 400 miljardia puntaa eli yli 500 miljardia euroa eli samaa luokkaa kuin Yhdysvaltain roskapankki.
Saksan hallitus varaa kaikkiaan 480 miljardia euroa finanssikriisin hoitoon.
Aiheesta muualla

Kuvia tai muita tiedostoja aiheesta Subprime-kriisi Wikimedia Commonsissa
Wikiuutisissa on aiheeseen liittyvä uutinen: USA:n alahuoneelta hyväksyntä roskapankille
Non ti pago!

| Non ti pago! |
| --- | --- |

Ohjaaja:  Carlo Ludovico Bragaglia
Käsikirjoittaja:  Carlo Ludovico Bragaglia
Perustuu:  Eduardo De Filippon samannimiseen näytelmään (1940)
Säveltäjä:  Giulio Bonnard
Kuvaaja:  Rodolfo Lombardi
Leikkaaja:  Gabriele Varriale
Tuotantosuunnittelija:  Alfredo Montori
Lavastaja:  Alfredo Montori
Pääosat:  Eduardo De Filippo, Peppino De Filippo, Titina De Filippo
Valmistustiedot
Valmistusmaa:  Italia
Tuotantoyhtiö:  Juventus Film, Cines
Levittäjä:  Ente Nazionale Industrie Cinematografiche
Ensi-ilta:  7. lokakuuta 1942
Kesto:  82 min.
Alkuperäiskieli:  italia
Aiheesta muualla
IMDb 
AllMovie
Infobox OKNimi-testi OK: 
Non ti pago! (”En maksa sinulle!”) on vuonna 1942 valmistunut italialainen komediaelokuva. Eduardo De Filippon samannimiseen näytelmään perustuvan elokuvan on ohjannut Carlo Ludovico Bragaglia. Sen pääosia esittävät sisarukset Eduardo De Filippo, Peppino De Filippo ja Titina De Filippo.
Juoni

Napolilaisen arpajaiskonttorin onnekas työntekijä Procopio Bertolini saa isäntänsä Ferdinando Quagliolon raivoihinsa kateudesta. Tilannetta pahentaa, että Procopio haluaa naida Ferdinandon tyttären. Kun Procopio saa suuren lottovoiton Ferdinandon isän unessa sanelemilla numeroilla, Ferdinando kieltäytyy maksamasta voittoa ja takavarikoi lottokupongin väittäen, että numerot oli tarkoitettu hänelle. Miesten väliseen riitaan haetaan apua papilta ja lakimieheltä, ja lopulta Ferdinando palauttaa kupongin Procopiolle. Samalla arpajaisvoittajan onni kääntyy ja hän päätyy jalkansa murtaneena vankilaan. Onnettomuudet välttääkseen Procopio päättää luovuttaa kupongin Ferdinandolle, joka antaa sen takaisin tyttärensä myötäjäislahjana.
Näyttelijät

| 0 | 1 | 2 |
| --- | --- | --- |
|  Eduardo De Filippo  | … |  Ferdinando Quagliolo   |
|  Peppino De Filippo  | … |  Procopio Bartolini   |
|  Titina De Filippo  | … |  Concetta, Ferdinandon vaimo   |
|  Vanna Vanni  | … |  Stella Quagliolo   |
|  Giorgio De Rege  | … |  Aglitiello   |
|  Paolo Stoppa  | … |  asianajaja Lorenzo Strumillo   |
|  Vasco Creti  | … |  isä Raffaele, seurakuntapappi   |
|  Italia Marchesini  | … |  Erminia-täti   |
|  Lina Marengo  | … |  arpajaiskonttorin työntekijä   |
|  Dolores Palumbo  | … |  Carmela   |
|  Rosita Pisano  | … |  lottoaja   |
|  Margherita Pisano  | … |  lottoaja   |
|  Aristide Garbini  | … |  mies, jonka lompakko on varastettu    |
|  Ernesto Bianchi  | … |  toinen Cingallegran veljeksistä   |
Tuotanto, teemat ja vastaanotto

Juventus Filmin ja Cinesin tuottama mustavalkoinen Non ti pago on kuvattu Rooman Cinecittàssa. Ohjaaja Carlo Ludovico Bragaglian käsikirjoittama elokuva perustuu varsin uskollisesti Eduardo De Filippon samannimiseen suosittuun näytelmään, joka sai ensi-iltansa vuonna 1940.
Tyyliltään hyvin napolilainen elokuva kuvaa osuvasti kaupunkilaisten kollektiivisia intohimoja ja taikauskoa. Teatterimaisuudestaan huolimatta se on viehättävä pikku komedia, jonka ansiohin kuuluu myös tarkka elokuvallinen rytmitys.
Non ti pago oli aikanaan huomattava yleisö- ja arvostelumenestys. Sitä on pidetty De Filippon veljesten parhaana yhteisenä elokuvana ennen heidän vuonna 1944 tapahtunutta eroaan.
Aiheesta muualla

Non ti pago! Internet Movie Databasessa (englanniksi)
Zaranj

| Zaranj زرنج |
| --- | --- |
 Sotilas Zaranjissa
 Zaranj
 Koordinaatit: 30°57′36″N, 61°51′36″E 
Valtio:   Afganistan
Maakunta:  Nimruzin maakunta
Korkeus:  476 m
Väkiluku (2020)  (arvio):  30 400
Aikavyöhyke:  UTC+4:30
Infobox OKVirheellinen NIMI-arvo: 
Zaranj (dariksi ‏زرنج‎, pašt. ‏زرنج‎) on noin 30 000 asukkaan kaupunki Lounais-Afganistanissa lähellä Iranin rajaa. Se on myös Nimruzin maakunnan pääkaupunki.
Maan hallitus on saanut Zaranjista tuloja rajaliikenteen tullimaksuista. Talebanin toisen nousun aikana elokuussa 2021, Zaranj oli ensimmäinen talebanin valtaama maakunnan pääkaupunki.
Marskenttä

Marskenttä voi viitata seuraaviin:
Campus Martius eli Marskenttä, alue antiikin Rooman kaupungissa, aikoinaan sotaväen harjoituskenttä
Mars-kenttä, Pietarissa sijaitseva laaja puistoaukio
Marskenttä, Champ-de-Mars, Pariisissa sijaitseva puisto ja entinen aukio.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marskenttä”, voi hakea sivunnimihaulla, laajalla sivunnimihaulla tai tekstihaulla.
Hanamachi

Historiallinen alue Gionissa.
Hanamachi (jap. 花街, ’kukkaiskylä’, ’kukkien kaupunki’) tai Kiotossa kagai on kaupungin alue, jossa elää ja työskentelee geishoja ja maikoja. Suomeksi hanamacheihin saatetaan viitata myös sanalla geisha-alue. Niitä on ainakin Kiotossa ja Tokiossa. Geishoja työskentelee myös muissakin kaupungeissa.
Kukkiin viittaava nimi saattaa olla peräisin hanamacheissa kukkivista puista tai alueen kauniista geishoista.
Järjestäytyminen

Jokaisessa hanamachissa on geishojen rekisteröintitoimisto eli kenban, johon alueella työskentelevän geishan on kuuluttava. Kenban hoitaa geishojen varauksia, palkkoja ja aikatauluja. Hanamacheissa on myös geishataloja eli okiyoita tai geigiyoita, joissa maikot ja uransa alkuvaiheessa olevat geishat asuvat. Japanissa geishataloja kutsutaan myös teehuoneiksi. Geishatalojen on kuuluttava geishatalojen liittoon.
Asiakkaita geishat ja maikot voivat tavata esimerkiksi hanamachin ravintoloissa (ryōtei, ochaya, machiai, machiya). Jotta ravintolassa voisi työskennellä geishoja, ravintolan on kuuluttava alueen ravintolayhdistykseen (ryōtei kumiai). Geishat eivät saa työskennellä muissa ravintoloissa kuin hanamachin ravintolayhdistykseen liittyneissä ravintoloissa. Ravintoloissa ei valmisteta ruokaa, vaan ne tuodaan sinne ryōriya-nimisistä tukkuliikkeistä. Ravintoloiden lisäksi hanamachissa saattaa olla majataloja.
Hanamachit kaupungeittain > Kioto

Kiotossa toimii viisi geisha-aluetta eli kiotolaisittain kagaita, joista kaikki paitsi Kamishichiken sijaitsevat keskenään samalla seudulla. Gion Kōbu ja Gion Higashi olivat alkujaan samaa kagaita, mutta erosivat vuonna 1881. Gion Higashi on kahdesta alueesta pienempi. 2000-luvulta lähtien Shimabaraa ei ole enää laskettu kagaiksi, koska siellä ei ole enää työskennellyt geishoja. Kagait eroavat toisistaan ainakin siinä, että kukin niistä tarjoaa koulutusta eri tanssiperinteessä. Eri alueilla koulutetut maikot ja geikot siis tanssivat hieman eri lailla.
Joka kevät kussakin kagaissa Gion Higashia lukuunottamatta pidetään tanssitapahtuma, joissa maikot ja geikot esiintyvät julkisesti pääsymaksua vastaan. Tavallisesti maikot ja geikot esiintyvät lähinnä vakioasiakkaille. Tapahtumat ovat Gion Kōbun maikojen ja geikojen esittämä Miyako-odori, Kamishichikenin Kitano-odori, Miyagawa-chōn Kyō-odori ja Pontochōn Kamogawa-odori. Marraskuisin Gion Higashin maikot ja geikot esiintyvät Gion-odorissa. Loka–marraskuisin myös kaikilla muilla Kioton geisha-alueilla on syysesityksiä. Kevätesitysten tavoin myös ne ovat suunnattu suuremmalle yleisölle.
Hanamachit kaupungeittain > Kioto > Toiminnassa olevat kagait

Gion Kōbu
Gion Higashi
Pontochō
Kamishichiken
Miyagawa-chō
Hanamachit kaupungeittain > Kioto > Entiset kagait

Shimabara
Hanamachit kaupungeittain > Tokio

Vielä 1830-luvulla Edossa toimi kahdeksan hanamachia. Niistä Yanagibashi oli arvostetuin. Vuonna 2024 Tokion alueella toimi kuusi hanamachia:
Asakusa
Shinbashi
Kagurazaka
Akasaka
Mukōjima
Hachiōji
Aiheesta muualla

Bardsley, Jan: Kyoto Hanamachi Map janbardsley.web.unc.edu. (englanniksi) Kartta, johon on merkitty kaikkien Kioton hanamachien sijainnit.
Tama okiyan julkisivu Gion Kōbussa.
Gion Kōbun Hiroshimayan okiyassa asuvien geishojen ja maikojen nimilaatat.
Seppo Laine (näyttelijä)

| Seppo Laine> Henkilötiedot |
| --- | --- |
Koko nimi:  Seppo Juhani Laine
Syntynyt: 1. heinäkuuta 1947 Nurmijärvi
Kuollut: 8. huhtikuuta 2012 (64 vuotta) Helsinki
Ammatti:  Näyttelijä, koomikko
Näyttelijä
Taiteilijanimet:  Sämpy Laine
Aktiivisena:  1964–2012
Merkittävät roolit:  Sämpy (Sämpy) Tossavainen (Viu-hah hah-taja)
Aiheesta muualla
IMDb 
Elonet
Seppo Juhani "Sämpy" Laine (1. heinäkuuta 1947 Nurmijärvi – 8. huhtikuuta 2012 Helsinki) oli suomalainen koomikko ja  näyttelijä. Laine valmistui vuonna 1969 Tampereen yliopiston toiselta ammattinäyttelijäkurssilta.
Laine työskenteli vuodesta 1973 lähtien Suomen Kansallisteatterissa. Lempinimensä ”Sämpy” Laine sai jo lapsuudessaan 1950-luvun alussa Sarjakuvalehti-nimisen lehden sivuilla seikkailleen ”apusheriffi Sämpylän” mukaan. Laineen uran myötä Sämpy-nimi päätyi 1970-luvulla myös nimeksi Laineen yhdessä Jyrki Kovaleffin kanssa tähdittämälle tv-sarjalle.
Sämpy Laine näytteli myös uutisreportteri Forth Robinsonia kuunnelmasarjassa Knalli ja sateenvarjo sekä kisajärjestäjäselostajana ja toisena mieshaastattelijana Juhani Peltosen kuunnelmassa Elmo, urheilija. Lisäksi hän esitti Menninkäismikkoa Noita Nokinenä -kuunnelmasarjassa. Hänet muistetaan myös kuunnelmista Kosto, Muistileikki, Linnunradan käsikirja liftareille, Maata etsimässä, Kolme miestä mökissä ja Toivo tulee kaupunkiin, sekä lukuisista jännityskuunnelmista. Hän kirjoitti kuunnelman nimeltä Kiusaaja-Janson ja Loma-Liimatainen (1979), jonka on ohjannut Rauni Ranta.
Laine esitti suomen kielen unohtanutta Tossavaista elokuvissa Viu-hah hah-taja (1974) ja Lottovoittaja UKK Turhapuro (1976) sekä televisiosarjassa Spede Show. Ne jäivätkin hänen suurimmiksi elokuvarooleikseen. Laine nähtiin vuosina 1974–1994 parissakymmenessä elokuvassa, joista suurin osa oli Spede Pasasen tuottamia. Laine kuoli 64-vuotiaana.
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 1966 | Tuhkimo ja kuninkaantytär | Tapio / Iso-Hiisi |
| 1974 | Tavallinen impi | Paavo Kiuru |
| 1974 | Viu-hah hah-taja | ufomies Giljotin / herra Tossavainen |
| 1975 | Professori Uuno D. G. Turhapuro | elokuvayhtiön johtaja |
| 1975 | Kuopion takana | Elias Jussilainen |
| 1975 | Talvinen tarina |  |
| 1976 | Lottovoittaja UKK Turhapuro | Tossavainen |
| 1977 | Häpy Endkö? Eli kuinka Uuno Turhapuro sai niin kauniin ja rikkaan vaimon | patentihakuosaston virkailija |
| 1978 | Rautakauppias Uuno Turhapuro – presidentin vävy | valokuvaaja |
| 1979 | Henkka on hiekkaa -show |  |
| 1979 | Koeputkiaikuinen ja Simon enkelit | konstaapeli |
| 1985 | Hei kliffaa hei | isäntä pinon kupeella |
| 1985 | Uuno Epsanjassa | poliisi #1 |
| 1986 | Pekka Puupää poliisina | Pukkila |
| 1986 | Liian iso keikka | poliisi #2 |
| 1986 | Pikkupojat | 1. talon räjäyttäjä |
| 1987 | Uuno Turhapuro – kaksoisagentti | valepoliisi |
| 1988 | Reilu peli | Linkola |
| 1988 | Tupla-Uuno | johtoryhmän jäsen |
| 1989 | Ruuvit löysällä | Pentti Tulkki |
| 1990 | Uunon huikeat poikamiesvuodet maaseudulla | poliisi #1 |
| 1990 | Vääpeli Körmy ja marsalkan sauva | ravintolan ovimies |
| 1994 | Uuno Turhapuron veli | Masa |
| 1994 | Esa ja Vesa – auringonlaskun ratsastajat | maalaispoliisi |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1972–1978 | Rintamäkeläiset | Heikki Avelan |
| 1974–1976 | Spede Show | monia rooleja |
1974–1979: Sämpy
| 1976 | Nuoripari |  |
| 1978 | Rakas, kallis auto |  |
| 1983 | Joulukalenteri | Iso Tonttu |
| 1990 | Mustapartainen mies | poliisi |
| 1996 | Uuno Turhapuro | hovimestari |
| 1997 | Kadonnut näky |  |
| 1998 | Pappia kyydissä | mies sairaalassa |
| 1998 | Ihmeidentekijät | Tauno Kananen |
Filmografia > Dubbaukset

| Vuosi | Elokuva | Rooli |
| --- | --- | --- |
| 1953 | Peter Pan | Simo |
| 1991 | Uppo-Nalle | poliisi Ronkainen |
Filmografia > Kuunnelmat

| Vuosi | Kuunnelma | Rooli |
| --- | --- | --- |
| 1977 | Jonkerin pamaus 1/3 | Tietyömies Toivo °Topi° Törmälä |
| 1977 | Elmo, urheilija | kisäjärjestäjäselostaja, toinen mieshaastattelija |
| 1979– | Knalli ja sateenvarjo | uutisreportteri Forth Robinson |
Aiheesta muualla

Seppo Laineen muistokirjoitus Helsingin Sanomissa.
Seppo Laine Internet Movie Databasessa. (englanniksi)
Seppo Laine Elonetissä.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva  Elonet
Ewet

Ewet (myös Bayikpe, Bubutubi, Éhoué, Éhvé, Ehwe, Eibe, Éoué, Éphé, Évé, Évhé, Éwés, Krepe, Krepi, Vhe, Wegbe) ovat Afrikan etninen ryhmä, joka asuu Togon, Beninin ja eteläisen Ghanan alueella. Ewet puhuvat ewen kieltä. He ovat tulleet nykyiselle asuma-alueelleen idästä; heidän entinen kotimaansa on Oyo läntisessä Nigeriassa.
Yleisurheilun Euroopan-mestaruuskilpailut 1946

Vuoden 1946 yleisurheilun EM-kisat pidettiin Oslossa, Norjassa 22.–25. elokuuta. Kisoihin otti osaa 20 maata ja 353 urheilijaa. Kisat avasi Norjan kuningas Haakon VII.
Tulokset > Miehet > 100 m

| Sija | Maa | Urheilija | Tulos |
| --- | --- | --- | --- |
| 1 |  | John Archer | 10,6 |
| 2 |  | Haakon Tranberg | 10,7 |
| 3 |  | Carlo Monti | 10,8 |
Tulokset > Miehet > 200 m

| Sija | Maa | Urheilija | Tulos |
| --- | --- | --- | --- |
| 1 |  | Nikolai Karakulov | 21,6 |
| 2 |  | Haakon Tranberg | 21,7 |
| 3 |  | Jiří David | 21,9 |
Tulokset > Miehet > 400 m

| Sija | Maa | Urheilija | Tulos |
| --- | --- | --- | --- |
| 1 |  | Niels Holst-Sørensen | 47,9 |
| 2 |  | Jacques Lunis | 48,3 |
| 3 |  | Derek Pugh | 48,9 |
Tulokset > Miehet > 800 m

| Sija | Maa | Urheilija | Tulos |
| --- | --- | --- | --- |
| 1 |  | Rune Gustafsson | 1.51,0 |
| 2 |  | Niels Holst-Sørensen | 1.51,1 |
| 3 |  | Marcel Hansenne | 1.51,2 |
Tulokset > Miehet > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Lennart Strand | 3.48,0 |
| 2 |  | Henry Eriksson | 3.48,8 |
| 3 |  | Erik Jørgensen | 3.52,8 |
Tulokset > Miehet > 5 000 m

| Sija | Maa | Urheilija | Tulos |
| --- | --- | --- | --- |
| 1 |  | Sydney Wooderson | 14.08,6 (CR) |
| 2 |  | Wim Slijkhuis | 14.14,0 |
| 3 |  | Evert Nyberg | 14.23,2 |
Tulokset > Miehet > 10 000 m

| Sija | Maa | Urheilija | Tulos |
| --- | --- | --- | --- |
| 1 |  | Viljo Heino | 29.52,0 (CR) |
| 2 |  | Helge Perälä | 30.31,4 |
| 3 |  | András Csaplár | 30.35,2 |
Tulokset > Miehet > Maraton

| Sija | Maa | Urheilija | Tulos |
| --- | --- | --- | --- |
| 1 |  | Mikko Hietanen | 2.24.55 |
| 2 |  | Väinö Muinonen | 2.26.08 |
| 3 |  | Jakov Punko | 2.26.21 |